வாளால் ஒறுத்தான் சிலை வாயிடை நின்றும் வாங்கி, தாளால் இறுத்தான் - தழல் வண்ணன் தடக் கை வில்லைத் தோளால் இறுத்தான் துணைத் தாதைதன் அன்பின் தோழன். 30 ஞாலம் படுப்பான், தனது ஆற்றலுக்கு ஏற்ற நல் வில் மூலம் ஒடிப்புண்டது கண்டு, முனிந்த நெஞ்சன், ஆலம் மிடற்றான் புரம் அட்டது ஓர் அம்பு போலும் சூலம் எடுத்து ஆர்த்து எறிந்தான், மறம் தோற்றிலாதான். 31 'ஆற்றான் இவன் என்று உணராது, எனது ஆற்றல் காண்' என்று